**ÁLTALÁNOS SZERZŐDÉSI FELTÉTELEK**

1. **ÁLTALÁNOS RENDELKEZÉSEK**
   1. Jelen Általános Szerződéses Feltételek az 1. sz. mellékletét képező házirenddel (továbbiakban: **ÁSZF**) szabályozza a **Milon-Training Hungary Korlátolt Felelősségű Társaság** (rövidített cégneve: Milon-Training Hungary Kft., székhely: 2113 Erdőkertes, Katona József utca 39., adószám: 32400131-2-13, cégjegyzékszám: 13-09-230128, nyilvántartó hatóság (cégbíróság): Budapest Környéki Törvényszék Cégbírósága, telefonszám: +36/20 359 4395, e-mail cím farkas.zoltan@time35.hu, weboldal címe: [www.time35.hu](http://www.time35.hu) , a továbbiakban: **Szolgáltató**) által a 1061 Budapest, Paulay Ede utca 9. szám alatt üzemeltetett, **Time 35 Fitneszterem** (a továbbiakban: **Fitneszterem**) vonatkozásában biztosított és szolgáltatás igénybevételének feltételeit.
   2. Jelen ÁSZF alapján Szolgáltató szerződést köt a Szolgáltató által biztosított testedzési szolgáltatást igénybe vevő személyekkel (a továbbiakban: **Vendég**).

**1.3.** A jelen ÁSZF Szolgáltató és a vele szerződéses kapcsolatba lépő Vendég között létrejövő jogviszony általános feltételeit tartalmazza. A jelen ÁSZF-ben nem szabályozott kérdéseket illetően Szolgáltató tevékenységére vonatkozó mindenkor hatályos magyar jogszabályok és hatósági előírások, valamint a Polgári Törvénykönyvről szóló 2013. évi V. törvényben (a továbbiakban: **Ptk**.) foglalt rendelkezések külön kikötés nélkül irányadóak.

**1.4.** Jelen ÁSZF Vendég által történő elfogadása a vásárlás- illetve a szolgáltatás igénybevételének előfeltétele. Az ÁSZF elfogadásának minősül az is, ha a Vendég a Szolgáltató által nyújtott testedzési szolgáltatást igénybe veszi.

**1.5.** Szolgáltató fenntartja a jogot arra, hogy a jelen ÁSZF-ben meghatározott feltételeket részben vagy egészben bármikor egyoldalúan módosítsa. Az ÁSZF mindaddig hatályban marad, amíg Szolgáltató a szolgáltatást biztosítja.

**1.6.** Jelen ÁSZF 2024.05.15 napjától határozatlan ideig hatályos és folyamatosan elérhető a Szolgáltató [www.time35.hu](http://www.time35.hu) honlapján.

**1.7.** Vendég a szolgáltatás igénybevételével elfogadja a felek kölcsönös jogait és kötelezettségeit szabályozó jelen ÁSZF-t. Kérjük, hogy csak akkor vegye igénybe szolgáltatásainkat, amennyiben jelen ÁSZF minden pontjával egyetért, és kötelező érvényűnek tekinti magára nézve. Az ÁSZF elfogadásával a Vendég elfogadja a jelen ÁSZF-hez kapcsolódó Adatvédelmi tájékoztatót.

**II. ÉRTELMEZŐ RENDELKEZÉSEK**

**2.1. Vendég**: A testedzési szolgáltatását igénybe vevő, a honlapon vagy e-mailen keresztül, továbbá személyesen a Fitneszteremben testedzési szolgáltatást vásárló természetes- vagy jogi személy, vagy jogi személyiség nélküli gazdálkodó szervezet, aki az ÁSZF-et tudomásul veszi és magára nézve is kötelezőnek fogadja el. Vendég tizennyolcadik életévét betöltött, cselekvőképességében nem korlátozott személy és tizennegyedik életévét betöltött kiskorú személy lehet, aki tizennyolcadik életévét betöltött kísérővel érkezik, vagy törvényes képviselőjétől származó, erre a célra rendszeresített hozzájáruló és felelősségvállalási nyilatkozatot bemutatja.

**2.2. Szolgáltató**: a jelen ÁSZF feltételei szerint testedzési szolgáltatást nyújtó **Milon-Training Hungary Korlátolt Felelősségű Társaság** (rövidített cégneve: Milon-Training Hungary Kft., székhely: 2113 Erdőkertes, Katona József utca 39., adószám: 32400131-2-13, cégjegyzékszám: 13-09-230128, nyilvántartó hatóság (cégbíróság): Budapest Környéki Törvényszék Cégbírósága, telefonszám: +36/20 359 4395, e-mail cím: farkas.zoltan@time35.hu).

**2.3. Szerződő fél:** a Szolgáltató szolgáltatásait megrendelő, igénybe vevő természetes személy, jogi személy,

vagy jogi személyiség nélküli gazdálkodó szervezet. Szerződő fél az a természetes személy is, aki Szolgáltató szolgáltatását ténylegesen igénybe veszi. A szolgáltatást megrendelő és/vagy igénybe vevő a továbbiakban együttesen: **Vendég**.

**2.4. Szolgáltatás**: Szolgáltató által nyújtott testedzés biztosítása. A Fitneszteremben továbbá bemelegítő kardió gépek állnak a Vendégek rendelkezésére. A mindenkor igénybe vehető szolgáltatások listája, és az egyes Szolgáltatások árait tartalmazó mindenkori árlista megtalálható a Szolgáltató [www.time35.hu](http://www.time35.hu) honlapján. A Fitneszteremben található zuhanyzók és öltözők díjmentesen használhatók. Az öltözőkben található szekrények díjmentesen használhatók és zárai Rfid kártyákkal működnek. A Szolgáltatások árlistában szereplő árait a Szolgáltató előzetes értesítés nélkül bármikor módosíthatja, ami nem érinti a már megváltott bérletek árát a megváltott bérletek érvényességének tartama alatt. Az árlistában szereplő árak forintban (HUF) értendők és az ÁFA összegét tartalmazzák.

**2.5. Vis major**: azon okok, körülmények (pl. háború, tűz, árvíz, időjárásbeli viszontagság, áramkimaradás, sztrájk, járvány), amely felett sem a Szolgáltató, sem a Vendég nem bír ellenőrzéssel, bármelyik felet felmentik a szerződésből eredő kötelezettsége teljesítése alól, amíg ezen ok vagy körülmény fennáll.

**III. A SZOLGÁLTATÁSI SZERZŐDÉS LÉTREJÖTTE, MÓDOSÍTÁSA**

**3.1. Bérlet megvásárlásának menete**

a.) A Szolgáltatások kizárólag előfizetéssel, azaz bérlet megvásárlásával vehetők igénybe.

b.) A Szolgáltatás igénybevételére 30 (harminc) napig érvényes bérlet (előfizetés) vásárolható meg, amely érvényességi idő alatt a regisztrált vendég korlátlan belépésre jogosult. A Vendég tudomásul veszi, miszerint a bérlettel megvásárolt előfizetés érvényességi ideje automatikusan meghosszabbodik mindaddig, amíg a Vendég az előfizetés lemondása iránt nem intézkedik.

c.) A bérlet a Vendég személyéhez kötött, a bérlet megvásárlásával kizárólag a vásárlás során rögzített Vendég veheti igénybe a Fitneszterem Szolgáltatásait. A bérlet nem adható el, nem ruházható át, kereskedelmi forgalomba nem hozható, nem adható bérbe, nem kölcsönözhető, illetve semmilyen más formában nem adható át harmadik fél részére.

d.) A Bérlet a Szolgáltató [www.time35.hu](http://www.time35.hu) honlapján, bankkártyával vagy elektronikus úton történő fizetéssel vásárolható, valamint a Fitneszteremben személyesen. Az érintett Szolgáltatás árlista szerinti árát minden esetben egyösszegben kell megfizetni. A Szolgáltató minden vásárlásról számlát állít ki.

Az online bankkártyás fizetések a „Stripe” rendszerén keresztül valósulnak meg. A bankkártya adatok a Szolgáltatóhoz nem jutnak el. A szolgáltatást a Stripe Payments Europe, Limited nyújtja.

e.) A Vendég a bérlethez az alábbi módon juthat hozzá:

- regisztráció után jelentkezik próbaedzésre, próbaedzés után előfizetést indít (bérletet vásárol),

- regisztrációt követően előfizetést indít (bérletet vásárol).

**3.2.** A szolgáltatási szerződés létrejötte, módosítása:

1. A testedzési szolgáltatásra vonatkozó szerződés a Vendég és a Szolgáltató között akkor jön létre, ha a Vendég a Szolgáltatás mindenkori árlista szerinti árát megfizette.

b.) A regisztrációval a Vendég kijelenti, hogy a jelen ÁSZF-ben foglaltakat mindenre kiterjedően megismerte, annak tartalmát, rendelkezéseit, jogkövetkezményeit értelmezte, megértette, magára nézve kötelezőnek fogadja el. Amennyiben a Felek által esetlegesen megkötött egyedi szolgáltatási szerződés és a jelen ÁSZF között esetlegesen eltérés van, úgy elsődlegesen az egyedi szolgáltatási szerződés rendelkezései az irányadók. A Szolgáltató fenntartja a jogot, hogy a Vendég vonatkozásában kizáró feltételt állapítson meg.

c) A szolgáltatás igénybevételére létrejött szerződés határozott időre, a bérlet érvényességi idejére szól.

d) Abban az esetben, ha a Vendég a határozott időtartam lejártát megelőzően úgy dönt, hogy a szolgáltatást a határozott időtartam végéig nem kívánja igénybe venni, akkor is köteles a szolgáltatás teljes ellenértékét a Szolgáltató részére megfizetni.

f) A szolgáltatási szerződés módosítása kizárólag a szerződő felek írásba foglalt együttes akaratával lehetséges.

**IV. A SZOLGÁLTATÁS IGÉNYBEVÉTELÉNEK MÓDJA ÉS FELTÉTELEI**

4.1. A Fitneszterem az alábbi nyitvatartással működik:

* hétköznap 6:30-tól 21:00-ig,
* szombaton 8:00-tól 14:00-ig,
* vasárnap zárva.

A Fitneszterem mindenkori nyitvatartási ideje a Fitneszterem bejárati ajtaján és a Szolgáltató [www.time35.hu](http://www.time35.hu) honlapján kerül kiírásra.

4.2. A Szolgáltató jogosult egyoldalúan módosítani a nyitvatartási rendjét (beleértve a nyitvatartási rend lerövidítését is), és azt köteles a Szolgáltató [www.time35.hu](http://www.time35.hu) honlapján közzétenni, valamint a Fitneszteremben kifüggeszteni és ezzel a Vendéget tájékoztatni. A Szolgáltató fenntartja továbbá a jogot, hogy esetleges zártkörű rendezvények, illetve egyéb jellegű események során eseti jelleggel, az eredeti nyitvatartásától eltérően zárva tartson. A Vendég köteles a Szolgáltató által meghatározott nyitvatartási rendet megtartani, ezzel összefüggésben semmilyen kifogást, kártérítési vagy bármely egyéb követelést nem jogosult érvényesíteni a Szolgáltatóval szemben.

4.3. Amennyiben a Fitneszterem vagy bármely részlegének felújítása, karbantartása vagy egyéb körülmény okán a Szolgáltatások részben vagy egészben nem vehetők igénybe, úgy a kieső időre az igénybe nem vehető Szolgáltatások tekintetében a Vendég nem jogosult az általa megfizetett díj sem részben, sem egészben történő visszatérítésére. A Szolgáltató minden észszerűen elvárható lépést megtesz annak érdekében, hogy a tervezett felújítások, karbantartások idejéről megfelelő időben előre, a váratlan üzemzavarokról pedig legkésőbb a belepés, vagy bérletvásárlás alkalmával tájékoztassa az érintett Vendéget.

4.4. A jegyek, bérletek érvényességének módosítását a Vendég nem jogosult kezdeményezni a Szolgáltatónál arra hivatkozással, hogy a Szolgáltatást bármely okból nem tudta/tudja igénybe venni. Ha a Vendég a bérletet a bérlet érvényességének lejártáig bármely okból nem használja fel, úgy elveszti a jogosultságát a Szolgáltatás igénybevételére. A megvásárolt, de a Vendég által bármely okból igénybe nem vett Szolgáltatásokra vonatkozó bérlet árának visszatérítésére, vagy egyéb kedvezményre a Vendég semmilyen jogcímen nem jogosult.

4.5. A Fitneszterem teljes egészére kiterjedő üzemeltetést, valamint a Vendégek által történő látogathatóságot legalább 7 (hét) napon keresztül, megszakítás nélkül akadályozó, törvényen, rendeleten, határozaton vagy bármely egyéb jogszabályon alapuló kötelezés (így pl. hatóság által elrendelt karantén) esetén, a már megvásárolt bérletek érvényességi ideje meghosszabbodik a jelen pont szerinti korlátozás időtartamával.

4.6. A Szolgáltató diszkrecionális joga annak mérlegelése, hogy egyedi döntése alapján valamely rendkívüli ok (pl. orvosi igazolással igazolt sérülés, eltiltás) miatt igénybe nem vett bérlet érvényességi idejét meghosszabbítja, vagy lejárt érvényességi idejű bérlet felhasználását meghatározott időtartamban, időpontban engedélyezi. Szolgáltató jelen pont szerinti mérlegelési lehetősége nem keletkeztet egyúttal a Szolgáltató oldalán kötelezettséget.

4.7. A Szolgáltató biztosít a Vendég számára alkalmanként 1 (egy) db. fehér törölközőt zuhanyzás utáni törölközés céljára, térítésmentesen. A Szolgáltató biztosít továbbá a Vendég számára alkalmanként 1 (egy) db. kis méretű szürke törölközőt edzőgépek használatához. Az edzőgépek törölköző használata mellett vehetők igénybe.

4.8. A Szolgáltató biztosít a Vendég számára alkalmanként 1 (egy) db. fehérje italt edzés után térítésmentesen.

4.9. A Szolgáltató biztosít a Vendég számára az edzés időtartamára teát, kávét és tisztított hideg frissítő vizet térítésmentesen.

**V. A SZERZŐDÉS MEGSZÜNTETÉSE, ELÁLLÁS**

5.1. Szolgáltató jogosult a szolgáltatás-nyújtást megtagadni (visszautasítani) vagy azt felmondani, abban az esetben, ha a Vendég

- nem rendeltetésszerűen használja a rendelkezésére bocsátott edzőeszközöket, használati tárgyakat, berendezéseket, valamin ta Fitneszterem helyiségeit, vagy azokban szándékosan kárt okoz,

- a Fitneszterem biztonságát veszélyezteti, a Szolgáltató képviselőivel, alkalmazottaival fenyegetően viselkedik, alkohol, vagy drog befolyása alatt áll,

- a Vendég fertőző betegségben szenved,

- a Szolgáltató tilalma ellenére kereskedelmi vagy marketing tevékenységet folytat a Fitneszterem területén,

- megszegi az ÁSZF vagy a Házirend bármely előírását,

- bármely egyéb olyan magatartást tanúsít, amely alapján a szolgáltatásnyújtás ésszerűen nem elvárható

Szolgáltatótól (pl. a Szolgáltató képviselőjével, munkatársával vagy más vendégekkel durván viselkedik, fenyegető, sértő, vagy más módon elfogadhatatlan magatartást tanúsít).

5.2. Az 5.1. pontban meghatározott esetekben a Vendég a megfizetett, de esetlegesen fel nem használt bérlet és egyéb szolgáltatások előre megfizetett díjának visszatérítésére nem jogosult.

5.3. A Vendég az előfizetést bármikor jogosult lemondani. A Vendég tudomásul veszi, hogy a lemondás közlésekor folyó előfizetési időszakra megfizetett díj visszatérítésére nem jogosult.

**VI. RONGÁLÁS, KÁROKOZÁS**

6.1. Vendég értékeinek megőrzéséért a Szolgáltató felelősséget nem vállal.

6.2. Szolgáltatót nem terheli felelősség:

- a Vendég által okozott károkért,

- vis major következtében bekövetkezett károkért,

- a Vendég személyes tárgyaiért, értéktárgyaiért, készpénzért.

**VII. KÁRTÉRÍTÉSI FELELŐSSÉG**

7.1. A Vendég az általa a Szolgáltatónak, vagy harmadik személynek okozott károkért helytállni köteles (ideértve a Vendég vagy kísérője, vagy ezen személyek bármelyikének felügyelete alá tartozó személyek által elkövetett károkozás esetét is).

7.2. A Vendég köteles mindazon károkért helytállni, melyeket a Vendég vagy kísérője, vagy ezen személyek bármelyikének felügyelete alá tartozó személyek okoznak és amelyek a Fitneszterem berendezéseinek nem rendeltetésszerű használatából vagy gondatlanságból adódnak.

7.3. A Vendégnek az általa okozott kárért fennálló kártérítési kötelezettsége akkor is fennáll, ha a károsult kárának megtérítését közvetlenül a Szolgáltatótól jogosult követelni.

7.4. A Vendéget a fentiek alapján kártérítési felelősség terheli a Szolgáltató irányába az általa a Fitneszterem berendezéseiben, vagy annak felszereléseiben okozott károkért. A károkozást a Vendég köteles a Szolgáltató felé haladéktalanul jelezni.

**VIII. EGYÉB RENDELKEZÉSEK**

8.1. Szolgáltató a szerződésben foglalt kötelezettségének teljesítése során köteles az információs önrendelkezési jogról és az információ szabadságról szóló 2011. évi CXII. törvény és az adatvédelemmel kapcsolatos vonatkozó jogszabályok rendelkezéseinek megfelelően eljárni.

8.2. A teljesítés helye a Fitneszterem 1061 Budapest, Paulay Ede utca 9. szám alatti címe.

8.3. A Szolgáltató és Vendég közötti jogviszonyban a magyar jog szabályai és rendelkezései az irányadóak. A Szolgáltató és Vendég közötti jogvitában a polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróság jár el.

8.4. Vendég és a Szolgáltató egymás iránti kölcsönös tisztelettel járnak el és az együttműködésük időtartama alatt tartózkodnak olyan magatartástól vagy kijelentéstől, amely a másik fél jó hírnevét sérti vagy sértheti.

**IX. PANASZKEZELÉS**

A Vendégnek, mint fogyasztónak jogában áll a Szolgáltatóval szemben fogyasztói panasszal élni. A Vendég esetleges panaszát e-mail útján (e-mail cím: info@time35.hu.) vagy postai úton ajánlott levélben (székhelye: 2113 Erdőkertes, Katona József utca 39.) juttathatja el a Szolgáltatónak. Szolgáltató a hozzá eljuttatott panaszokat 8 (nyolc) naptári napon belül kivizsgálja és a vizsgálata eredményéről a Vendéget további 8 (nyolc) naptári napon belül tájékoztatja. Amennyiben Szolgáltató a Vendég fogyasztói panaszát elutasítja, úgy a Vendég jogosult a lakóhelye vagy tartózkodási helye szerint illetékes békéltető testülethez is fordulni:

|  |
| --- |
| 1. Baranya Vármegyei Békéltető Testület  Címe: 7625 Pécs, Majorossy Imre u. 36.  Telefonszáma: (72) 507-154; (20) 283-3422  Elnök: Dr. Gőbölös Réka  Honlap cím: www.baranyabekeltetes.hu  E-mail cím: info@baranyabekeltetes.hu; kerelem@baranyabekeltetes.hu  www.baranyabekeltetes.hu  2. Borsod-Abaúj-Zemplén Vármegyei Békéltető Testület  Címe: 3525 Miskolc, Szentpáli u. 1.  Levelezési cím: 3501 Miskolc Pf. 376.  Telefonszáma: (46) 501-090  Elnök: Dr. Tulipán Péter  Honlap cím: www.bekeltetes.borsodmegye.hu  E-mail cím: bekeltetes@bokik.hu  www.bekeltetes.borsodmegye.hu  3. Budapesti Békéltető Testület  Címe: 1016 Budapest, Krisztina krt. 99.  Levelezési cím: 1253 Budapest Pf. 10.  Telefonszáma: (1) 488-2131  Elnök: Dr. Inzelt Éva Veronika  Honlap cím: www.bekeltet.bkik.hu  E-mail cím: bekelteto.testulet@bkik.hu  https://bekeltet.bkik.hu/  4. Csongrád-Csanád Vármegyei Békéltető Testület  Címe: 6721 Szeged, Párizsi krt. 8-12.  Telefonszáma: (62) 554-250/118 mellék  Elnök: Dr. Horváth Péter Károly  Honlap cím: www.bekeltetes-csongrad.hu  E-mail cím: bekelteto.testulet@csmkik.hu  www.bekeltetes-csongrad.hu  5. Fejér Vármegyei Békéltető Testület  Címe: 8000 Székesfehérvár, Hosszúséta tér 4-6.  Telefonszáma: (22) 510-310  Elnök: Dr. Csapó Csilla  Honlap cím: www.bekeltetesfejer.hu  E-mail cím: bekeltetes@fmkik.hu  www.bekeltetesfejer.hu  6. Győr-Moson-Sopron Vármegyei Békéltető Testület  Címe: 9021 Győr, Szent István út 10/A.  Telefonszáma: (96) 520-217  Elnök: Dr. Bagoly Beáta  Honlap cím: www.bekeltetesgyor.hu/hu; www.gymsmkik.hu/bekelteto  E-mail cím: bekeltetotestulet@gymskik.hu  www.bekeltetesgyor.hu/hu  www.gymsmkik.hu/bekelteto  7.Hajdú-Bihar Vármegyei Békéltető Testület  Címe: 4025 Debrecen Vörösmarty u. 13-15.  Telefonszáma: (52) 500-710; (52) 500-745  Elnök: Dr. Hajnal Zsolt  Honlap cím: www.hbmbekeltetes.hu  E-mail cím: bekelteto@hbkik.hu  www.hbmbekeltetes.hu  8. Pest Vármegyei Békéltető Testület  Címe: 1055 Budapest, Balassi Bálint utca 25. IV. emelet 2.  Levelezési cím: 1364 Budapest, Pf.: 81  Telefonszáma: (1) 792-7881  Elnök: Dr. Nadrai Géza  Honlap cím: www.panaszrendezes.hu; www.pestmegyeibekelteto.hu  E-mail cím: pmbekelteto@pmkik.hu |

Vendég kijelenti, hogy az Általános Szerződési Feltételekben foglaltakat megismerte, azokat tudomásul vette és a jelen ÁSZF-ben foglalt feltételeket kifejezetten elfogadja.

**1. SZÁMÚ MELLÉKLET**

**HÁZIREND**

1. Magatartási szabályok

* A Fitneszteremben a Vendég csak a saját felelősségére végezhet edzési tevékenységet, illetve használhatja a Fitneszterem helyiségeit, eszközeit, szolgáltatásait.
* A Vendég köteles a tisztaságra és higiéniára ügyelni, gépeket használat után letörölni.
* Az edzés eszközöket kizárólag rendeltetésszerűen szabad használni. Az erősítőgépek használata közben a padokra és támlákra a Vendég törölközőt köteles teríteni.
* A Vendég az eszközök épségére köteles ügyelni, a Vendég által okozott károkért -nem rendeltetésszerű használat esetén - teljes anyagi felelősséggel tartozik.
* A Vendég köteles ügyelni mások testi épségére, egészségére.
* A sportolásra használt területre, sportital, frissítő, folyadék kizárólag zárható, műanyag palackban vihető be.
* A sportoláshoz szükséges orvosi vizsgálatokat a Vendég köteles saját felelősségére elvégeztetni.
* A Vendég köteles tudomásul venni, hogy a Fitneszterem semmilyen felelősséget nem vállal a területen bekövetkezett károkért, lopásért, balesetért.
* A Szolgáltató képviselőinek, a Fitneszterem munkatársainak, illetve az Edzők utasításait a Vendég köteles betartani.

1. Tilalmak

* Utcai cipővel a sportolásra használt területre belépni tilos.
* A Fitneszterem megtiltja a belépést, amennyiben:
  + a belépni kívánó személy alkohol vagy bódító hatású szer befolyása alatt áll,
  + a Vendég ragályos, fertőző betegségben szenved, amely tekintetében bejelentési kötelezettség terheli.
* A Szolgáltató megtilt minden kereskedelmi tevékenységet a fitneszterem területén. Tilos továbbá a fitneszterem egész területén a tiltott szerek használata, továbbadása, megőrzése. A Szolgáltató ezen cselekmények észlelését követően haladéktalanul büntetőjogi lépéseket kezdeményez az érintett ellen.
* A Fitneszterem mindenkori nyitvatartási ideje a bejárati ajtón, illetve a honlapon kerül kiírásra. A szolgáltató egyoldalú határozattal lerövidítheti a nyitvatartási időt, a Vendég köteles ezen megváltozott nyitvatartási rendet megtartani. Ezzel kapcsolatosan semminemű kifogást vagy követelést nem érvényesíthet.
* A Vendég elfogadja, hogy a Szolgáltató a szolgáltatással kapcsolatos minden értesítést és hírt elektronikus formájában továbbít a Vendég részére.
* A Fitneszterem területére csak 14. életévét betöltött személy léphet be. 14 és 18 év közöttiek csak írásos szülői (törvényes képviselői) jóváhagyással és nagykorú Vendég állandó felügyelete mellett vehetik igénybe a Fitneszterem Szolgáltatásait.
* Azon személyek, akik mozgásukban korlátozottak, így egyedül átöltözésre, gyakorlatok végrehajtására képtelenek, a Fitneszterem szolgáltatásait kizárólag kísérővel vehetik igénybe.
* Tilos a Fitneszterem területén étkezni és ételt behozni.
* Tilos a Fitneszterem területére állatot behozni.